钦定古今图书集成/方舆汇编/边裔典/第071卷 > 《西番传论》明·外史
## 钦定古今图书集成/方舆汇编/边裔典/第071卷 > 《西番传论》明·外史

论曰：“太祖甫定关中，即法汉光武刱河西四都、隔绝
羌胡之意，建重镇于甘肃，以北拒蒙古，南捍诸番，俾
不得相合。又遣西宁等四卫土官与汉官参治，令之
世守，且多置茶课司，番人得以马易茶。而部族之长
亦许其岁时朝贡，自通名号于天子。彼势既分，又动
于利，不敢为恶。即小有蠢动，边将以偏师制之，靡不”
应时底定。自边臣失防，北寇得越境阑入，与番族交
通，西陲遂多事。然究其时之所患，终在寇而不在番。
故议者以太祖制驭为善。